“ทองไทย” ขึ้นพรวด 200 บาท ตามตลาดโลก วิตกยอดป่วย “โควิด” พุ่งต่อเนื่อง ทะลุ 10 ล้านราย!
"สมาคมค้าทองคำ" รายงานราคา “ทองไทย” เปิดตลาดเช้านี้ พุ่งพรวด 200 บาท ตามตลาดโลก วิตกยอดป่วย “โควิด” พุ่งต่อเนื่อง ทะลุ 10 ล้านราย!
"สมาคมค้าทองคำ" รายงานราคา “ทองไทย” เปิดตลาดเช้านี้ พุ่งพรวด 200 บาท ตามตลาดโลก วิตกยอดป่วย “โควิด” พุ่งต่อเนื่อง ทะลุ 10 ล้านราย!
1 ก.ค. 2563

สมาคมค้าทองคำ รายงานราคาทอง (96.5%) เปิดตลาดวันนี้ (1 ก.ค.63) เมื่อเวลา 09.24 น. ราคาปรับขึ้นพรวดเดียว 200 บาท เมื่อเทียบกับราคาปิดวานนี้
โดยราคาทองคำแท่ง รับซื้ออยู่ที่บาทละ 26,000 บาท ขายออกที่ราคาบาทละ 26,100 บาท
ส่วนทองรูปพรรณ รับซื้ออยู่ที่บาทละ 25,529.44 บาท ขายออกที่ราคาบาทละ 26,600 บาท
ราคาทองคํา Gold spot เช้านี้เคลื่อนไหวบริเวณ 1,782 ดอลลาร์ หลังจากปิดตลาดเมื่อคืนที่ผ่านมาเพิ่มขึ้นเล็กน้อย 90 เซนต์ สู่ระดับ 1,00.5 ดอลลาร์ ทำสถิติปิดระดับสูงสุดนับตั้งแต่เดือนก.ย. 2554 เนื่องมาจากแรงซื้อสินทรัพย์ปลอดภัย ท่ามกลางความวิตกกังวลเกี่ยวกับจำนวนผู้ติดเชื้อไวรัสโควิด-19 ทั่วโลกที่พุ่งขึ้นอย่างต่อเนื่อง
โดยรายงานล่าสุดยอดผู้ติดเชื้อไวรัสโควิด-19 ทั่วโลก ของ Worldometer อยู่ที่ 10,432,846 ราย และยอดผู้เสียชีวิตอยู่ที่ 508,803 ราย โดยที่สหรัฐติดอันดับ 1 ของโลกทั้งจำนวนผู้ติดเชื้อไวรัสโควิด-19 และผู้เสียชีวิต ขณะที่ นายแพทย์ใหญ่ของคณะทำงานเฉพาะกิจด้านการควบคุมไวรัสโควิด-19 ของทำเนียบขาว เปิดเผยว่า หากสหรัฐไม่มีมาตรการใดๆ ในการควบคุมการแพร่ระบาด จะทำให้จำนวนผู้ติดเชื้อรายใหม่อาจพุ่งขึ้นมากกว่า 100,000 รายในแต่ละวัน
นอกจากนี้ การอ่อนค่าของสกุลเงินดอลลาร์เป็นอีกหนึ่งปัจจัยบวกต่อตลาดทองคำ